ປະທານາທິບໍດີຝລັ່ງເຈລະຈາກັບນາຍົກລັດຖະມົນເຢລະມັນ
(VOVWORLD) -ຕອນບ່າຍວັນທີ 15 ພຶດສະພາ (ຕາມເວລາທ້ອງຖິ່ນ), ທ່ານປະທານາທິບໍດີຝລັ່ງ Emmanuel Macron ໄດ້ໄປເຖິງ Berlin ພົບປະເຈລະຈາກັບທ່ານນາງນາຍົກລັດຖະມົນຕີເຢຍລະມັນ Angela Merkel ໃນການໄປປະຕິບັດງານຄັ້ງທຳອິດຢູ່ຕ່າງປະເທດ ໃນຖານະຕ່ຳແໜ່ງເປັນປະທານາທິບໍດີຝລັ່ງ.
ໃນການເຈລະຈາ, ທ່ານ Macron ເນັ້ນໜັກວ່າ, ການຮ່ວມມືລະຫວ່າງຝລັ່ງ ແລະ ເຢຍລະມັນ ຕ້ອງມີການກະທຳຢ່າງແທດຈິງກວ່າ. ທ່ານປະນາທິບໍດີຝລັ່ງ ຄົນໃໝ່ ກໍຫວັງວ່າ, ຝລັ່ງ ແລະ ເຢຍລະມັນ ຈະວາງອອກທິດທາງປະຕິຮູບສະຫະພາບເອີລົບ (ອີຢູ) ໃນໄລຍະ 2 – 3 ອາທິດຈະມາເຖິງ. ທ່ານນາງນາຍົກລັດຖະມົນຕີ Angela Merkel ໄດ້ເຫັນດີກັບການປະຕິຮູບອີຢູ ແລະ ພ້ອມແລ້ວຈະປ່ຽນແປງສົນທິສັນຍາ, ແຕ່ຕາມທ່ານນາງ Angela Merkel ແລ້ວ, ກ່ອນອື່ນໝົດຕ້ອງກຳນົດຄວາມມຸ່ງມາດປາດຖະໜາ ອີຢູ ປັບປຸງສິ່ງໃດ ຫຼັງຈາກນັ້ນຈຶ່ງເລີ່ມປະຕິບັດບັນດາບາດກ້າວຕໍ່ໄປ. ທ່ານນາງ Angela Merkel ຫວັງວ່າ ເຢຍລະມັນ ແລະ ຝລັ່ງ ຈະສົມທົບກັນໃຫ້ເປັນຢ່າງດີເພື່ອວາງອອກທິດທາງ ຊ່ວຍໃຫ້ວິວັດການເຊື່ອມໂຍງຂອງອີຢູ ເລິກເຊິ່ງກວ່າ.